HIMin kiertue siirtyy - Viihde - Ilta-Sanomat
HIMin kiertue siirtyy
HIM-yhtyeen kitaristi Linde kaatui ja mursi kätensä uudenvuoden yönä Helsingissä. Tapaturma sattui vain tunteja sen jälkeen, kun HIM oli esiintynyt perinteisellä uudenvuoden keikalla Tavastia-klubissa.
- Olin matkalla himaan. Liukastuin ja otin kädellä vastaan, Linde kertoo IS:lle.
Vamman vakavuus selvisi Lindelle ja muulle HIMille vasta seuraavina päivinä. Käsi on pidettävä lastoitettuna koko tammikuun ajan.
Kitaristille tärkeä vasen käsi on siis paketissa, kun HIMin pitäisi olla kiertueella. Eilen tiedotettiin, että 16. tammikuuta Dublinista alkavaksi ilmoitettu Irlannin- ja Britannian-kiertue siirretään huhtikuuksi.
Dark Light -kiertueen seuraavalla jaksolla Linde toivoo kuitenkin olevansa soittokunnossa. 2. helmikuuta HIM ja The Rasmus esiintyvät yhdessä ietarissa, ja Moskovan-keikan jälkeen kiertueelle tulee mukaan myös Negative. Suomalaisbändit kiertävät Keski-Euroopassa 19. helmikuuta asti.
Sen jälkeen HIM jatkaa yksin Etelä-Eurooppaan, Aasiaan ja Australiaan saakka.